มีประจำเดือน วันที่ 10-16 ม.ค. มีผสพเเบบหลั่งในในวันที่ 18 22 เเละ 28 ม.ค. หลังจากนั้นมีอาการเจ็บเต้านมเเละหัวนมมาตลอด วันนี้มีอาการเวียนศีรษะ ถ้าจะตรวจครรภ์ให้ทราบว่าตั้งครรภ์หรือไม่ในตอนนี้จะไวไปรึไม่คะ เพราะตรวจเเล้วเเต่ขึ้นเเค่ 1 ขีด ถ้าจะให้ชัวร์ควรตรวจในรอบที่ประจำเดือนในรอบถัดไปควรมาใช่รึเปล่าคะ เเล้วเหตุที่ว่ามานี้จะสามารถตั้งครรภ์ได้รึไม่คะ ขอบค่ะ
สวัสดีครับ ตามทฤษฎีแล้วหลังจากตัวอสุจิกับไข่ปฏิสนธิกันในช่วงตกไข่แล้วระดับฮอร์โมนเอชซีจี(HCG)ที่เกิดในช่วงไข่ฝังตัวก็จะเพิ่มขึ้นๆเรื่อยๆชุดตรวจตั้งครรภ์ก็จะตรวจระดับฮอร์โมนเอชซีจีดังกล่าวเพื่อระบุการตั้งครรภ์แต่กว่าระดับฮอร์โมนดังกล่าวจะสูงพอก็ต้องใช้เวลาราว2สัปดาห์หลังช่วงตกไข่(หรือมีการปฏิสนธิ)ซึ่งก็จะตกในช่วงรอบเดือนปกติของผู้หญิงพอดีกล่าวคือสัญญาณที่ผู้หญิงจะรู้ตัวว่าตรวจหรือไม่ก็คือช่วงที่ประจำเดือนมาช้าหรือไม่มาครับดังนั้นการตรวจปัสสาวะก่อนหน้านั้นก็ไม่ค่อยมีประโยชน์เพราะระดับฮอร์โมนดังกล่าวอาจยังไม่สูงพอจึงยังระบุอะไรไม่ได้ครับสรุปคือขอให้สังเกตดูรอบเดือนครั้งต่อไปหากประจำเดือนมาช้าถึงค่อยใช้ชุดตรวจการตั้งครรภ์ครับแม้ว่าอาการดังกล่าวอาจมาจากการตั้งครรภ์ แต่ก็อาจจะมีสาเหตุอื่นได้ครับ โดยเฉพาะอาการเวียนศีรษะอาจเกิดจากความผิดปกติในระบบประสาทหู ในสมอง หรือแม้แต่จากหัวใจที่เต้นผิดปกติครับ ดังนั้น หากยังมีอาการเวียนศีรษะอยู่ แนะนำพบแพทย์เพื่อรับการตรวจรักษาต่อไปครับ